7. ΑΠΟΦΑΣΙΣ ΥΠΟΥΡΓΟΥ ΕΘΝ. ΟΙΚΟΝΟΜΙΑΣ Αριθ. 43514 της 29 Απρ./9 Μαΐου 1936 (ΦΕΚ Β΄ 77) Περί καθορισμού λεπτομερειών διαθέσεως εις τας σμυριδούχους κοινότητας της νήσου Νάξου. Η εις τας κοινότητας των σμυριδούχων περιφερειών της νήσου Νάξου κατανομή και απόδοσις του δυνάμει του από 17 Οκτ. 1935 Α.Νόμου «περί διαθέσεως του προσθέτου τιμήματος σμύριδος» μεταβιβασθέντος εις τας κοινότητας ταύτας ποσοστού εκ του προσθέτου τιμήματος της Ναξίας σμύριδος, ίσου προς τα 2/3 σελλινίου κατά τόννον πωλουμένης σμύριδος, ενεργείται ως ακολούθως:Καθ’ εκάστην 30 Ιουνίου και 31 Δεκεμβρίου εκάστου έτους κατανέμονται και αποδίδονται εις τας ρηθείσας κοινότητας αι μέχρι των χρονολογιών τούτων πραγματοποιούμεναι εκάστοτε εισπράξεις εκ του ως άνω μεταβιβασθέντος εις τας ως είρηται κοινότητας ποσοστού εκ του προσθέτου τιμήματος Ναξίας σμύριδος. Δια την κατανομήν ταύτην και απόδοσιν του εν λόγω ποσοστού λαμβάνεται υπ’ όψιν ο αριθμός των κατοίκων εκάστης κοινότητος, βάσει της εκάστοτε επισήμου απογραφής του πληθυσμού της Ελλάδος. Σελ. 670 Προς εξεύρεσιν του εις εκάστην κοινότητα αναλογούντος μεριδίου εκ των εισπράξεων του εν λόγω ποσοστού, διαιρείται το γινόμενον το προκύπτον εκ του πολλαπλασιασμού του κατανεμομένου ποσού εισπράξεων επί τον αριθμόν των κατοίκων της ης πρόκειται να προσδιορισθή το μερίδιον κοινότητος δια του συνολικού αριθμού των κατοίκων απασών των δικαιούχων κοινοτήτων. Η απόδοσις του κατά τ’ ανωτέρω αναλογούντος εις εκάστην δικαιούχον κοινότητα μεριδίου ενεργείται εις δραχμάς, εις ας μετατρέπονται αι εξ αγγλικών λιρών εισπράξεις του εν λόγω ποσοστού, βάσει της μέσης τιμής της μεταξύ αγγλικής λίρας και δραχμής υφισταμένης αντιστοιχίας κατά τον τελευταίον μήνα (Ιούνιον ή Δεκέμβριον) της χρονικής περιόδου εις ην ανάγονται αι αποδιδόμεναι εισπράξεις. Η μέση αύτη τιμή υπολογίζεται επί τη βάσει του επισήμου δελτίου τιμών συναλλάγματος επί Λονδίνου της Τραπέζης της Ελλάδος. Η απόδοσις του εις τας ως άνω κοινότητας αναλογούντος ποσοστού εκτελείται κατόπιν εντολής, εκδιδομένης παρά του υπουργείου Εθνικής Οικονομίας (Διευθύνσεως Μεταλλείων-Λογιστικού Γραφείου) προς την Τράπεζαν της Ελλάδος και εις βάρος του παρ’ αυτή λογαριασμού προσθέτου τιμήματος σμύριδος. 